Stjórn og framkvæmdastjóri Menningarfélags Akureyrar ( MAK ) hafa tekið ákvörðun um að Jón Páll Eyjólfsson leikhússtjóri Leikfélags Akureyrar starfi ekki út uppsagnarfrest sinn heldur ljúki störfum nú þegar . Byggist sú ákvörðun á því að ekki ríkir lengur traust um hans störf hjá félaginu . Jón Páll greindi frá því í færslu á Facebook í desember , að hann hefði sagt starfi sínu lausu frá 1. janúar vegna þess hve lítið fjármagn leikhúsið hefði fengið frá bæjaryfirvöldum á Akureyri . Sagði hann skorta skilning á mikilvægi LA sem hreyfiafls í bæjarfélaginu meðal bæjarstjórnarmanna . Fréttastofa RÚV segist hafa heimildir fyrir því að uppsögn Jóns Páls tengist #metoo - byltingunni .